Այժմ զբաղվում եմ ֆինանսական խորհրդատվությամբ ՄԱԿ-ի արդյունաբերության զարգացման կազմակերպության ծրագրերից մեկում: Այս աշխատանքում ինձ հետաքրքրում է այն, որ ծրագիրն ուղղված է Հայաստանում թեթև արդյունաբերության ճյուղերից մեկի` տեքստիլի զարգացմանը: Երկրի արդյունաբերության զարգացումը չափազանց շատ եմ կարևորում, քանի որ անկախ տնտեսական քաղաքականությամբ զբաղվող գործիչների գիտելիքներից, ունակություններից և ցանկություններից` սա տնտեսական առաջընթացի միակ լուծումն է: Իսկ թե արդյունաբերության որ ճյուղերն է պետք խթանել, դա կախված է երկրի տարածաշրջանային դիրքից, ռեսուրսային հնարավորություններից և այլն: